12. ΑΝΑΓΚ. ΝΟΜΟΣ υπ’ αριθ. 64 της 9/15 Ιουλ. 1967 (ΦΕΚ Α΄ 122) Περί λήψεως μέτρων αποσκοπούντων εις την ταχείαν ανοικοδόμησιν των μεταφερομένων, συνεπεία θεομηνιών, οικισμών. Άρθρ.1.-(Συμπληρούται η παρ. 1 άρθρ. 1 Α.Ν. 1731/1939, ως αύτη αντικατεστάθη δια της παρ. 1 άρθρ. 1 Ν.Δ. 3979/1959, τόμ. 10 σελ. 222). Άρθρ.2.-1.Η μελέτη και εκτέλεσις των οικιστικών και λοιπών έργων πόλεως και γενικής εξυπηρετήσεως των ανεγειρομένων ως ανωτέρω, οικισμών ενεργείται μερίμνη των αρμοδίων κρατικών υπηρεσιών, κατ’ εφαρμογήν των κειμένων διατάξεων. Κατ’ εξαίρεσιν δύναται δια κοινής αποφάσεως των Υπουργών Εθνικής Αμύνης, Συντονισμού, Κοινωνικής Προνοίας και Δημοσίων Έργων να ανατίθηται το ως άνω έργον ως και αι λοιπαί προπαρασκευαστικαί μελέται και εργασίαι (τοπογραφήσεις, πολεοδομικά σχέδια κ.λπ.) εις την Στρατιωτικήν Υπηρεσίαν Κατασκευής Έργων Ανασυγκροτήσεως (Σ.Υ.Κ.Ε.Α.). Δια της αυτής αποφάσεως θα καθορίζωνται αι εις την Στρατιωτικήν ταύτην Υπηρεσίαν, ανατιθέμεναι μελέται, τα εκτελεσθησόμενα έργα, αι τιμαί και ο τρόπος εκτελέσεως τούτων, αι προθεσμίαι περαιώσεως αυτών, αι αμοιβαί του προσωπικού, το σύστημα ελέγχου των εκτελουμένων έργων, ο τρόπος εγκρίσεως των ενεργουμένων διαπανών ως και πάσα ετέρα λεπτομέρεια κρινομένη απαραίτητος δια την πραγματοποίησιν του ως άνω έργου. Δια της αυτής αποφάσεως δύναται να προβλεφθή ότι καθοριζόμενον ποσόν ή ποσοστόν επί του σταδιακώς εκτελουμένου έργου, δύναται να προκαταβάλληται εις τη Σ.Υ.Κ.Ε.Α. (Αντί της σελ. 456,03) Σελ. 456,03(α) Ανοικοδόμηση 35.Η.β.12 2.Εις ας περιπτώσεις αποφασίζεται η ανέγερσις των οικημάτων και λοιπών κτιρίων των νέων οικισμών, δια του συστήματος της προκατασκευής, δύναται το έργον τούτο να ανατίθηται είτε εις την Σ.Υ.Κ.Ε.Α., ακολουθουμένης της διαδικασίας της προηγουμένης παραγράφου, είτε εις αναδόχους αναδεικνυομένους κατόπιν δημοσίου μειοδοτικού διαγωνισμού μεταξύ Ελλήνων εργοληπτών ή διεθνούς μειοδοτικού διαγωνισμού, εις ας περιπτώσεις η προκήρυξις καθορίζει την συμμετοχήν και αλλοδαπών εργοληπτών. Ο ως άνω διαγωνισμός ενεργείται μερίμνη των Υπουργών Συντονισμού, Δημοσίων Έργων και Κοινωνικής Προνοίας. 3.Εν η περιπτώσει η ανέγερσις των οικημάτων ανατεθή κατά τα ανωτέρω εις την Σ.Υ.Κ.Ε.Α., δύναται, δι’ αποφάσεως των Υπουργών Κοινωνικής Προνοίας και Δημοσίων Έργων, τη προτάσει της Σ.Υ.Κ.Ε.Α. να ορίζηται όπως οι δικαιούχοι εκτελούν ωρισμένον έργον κατά την διάρκειαν ανεγέρσεως της κατοικίας των δι’ υποχρεωτικής προσωπικής εργασίας, 30 εν συνόλω ημερομισθίων ανειδικεύτου εργάτου. Εις ην περίπτωσιν, δεν καθίσταται, δι’ οιονδήποτε λόγον, δυνατή η προσφορά εν όλω ή εν μέρει της ως άνω υποχρεωτικής εργασίας υπό του δικαιούχου, αύτη αποτιμάται εις χρήμα, των ημερομισθίων υπολογιζομένων επί τη βάσει της αμοιβής ανειδικεύτου εργάτου και εισπράττεται ως δημόσιον έσοδον, υπέρ του λογαριασμού Λαϊκής Στέγης κατά τας κειμένας περί εισπράξεως δημοσίων εσόδων διατάξεις. 4.Αι διατάξεις των προηγουμένων παραγράφων έχουν εφαρμογήν και εν περιπτώσει ανοικοδομήσεως επί της αυτής θέσεως μη μετακινουμένων οικισμών, πληγέντων εις μεγάλον ποσοστόν συνεπεία σεισμού ή άλλης θεομηνίας. Άρθρ.3.-1.Εφεξής το πρόγραμμα της στεγαστικής αποκαταστάσεως των οικογενειών των μεταφερομένων, συνεπεία κατολισθήσεως ή ακαταλληλότητος του εδάφους, οικισμών θα διέπηται υπό των διατάξεων του άρθρ. 16 του Νόμ. 4467/65 και του εις εκτέλεσιν τούτου εκδοθέντος υπ’ αριθ. 460/65 Β.Δ/τος ως ετροποποιήθη και συνεπληρώθη. Τα ανωτέρω δύο νομοθετήματα παρατίθενται εν τόμ. 35 σελ. 271 επ. Δυνάμει του άρθρ. 1 Β.Δ. 315/1968 (τόμ. 35 σελ. 280, 05) επί προγράμματος στεγαστικής αποκαταστάσεως οικογενειών διεπομένου υπό των διατάξεων της ανωτέρω παρ. 1 και επί θεμάτων, άτινα δεν ρυθμίζονται υπό των άνω διατάξεων, εφαρμόζονται συμπληρωματικώς αι διατάξεις του υπ’ άριθ. 775/1964 Β.Δ/τος, παρατιθεμένου ανωτ. σελ. 414 επ. Σελ. 456,04(α) 2.Αι λεπτομέρειαι εφαρμογής του παρόντος ρυθμίζονται δι’ αποφάσεως του αρμοδίου Υπουργού ή εν περιπτώσει ρυθμίσεως θέματος αρμοδιότητος πλειόνων Υπουργείων δια κοινής αποφάσεως. 3.Πάσα διάταξις αντικειμένη τω παρόντι καταργείται. 4.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 35.Η.β.12 Ανοικοδόμηση 